מטב עמותה לשרותי טיפול ורווחה

מטב עמותה לשרותי טיפול ורווחה היא עמותה שנוסדה בשנת 1958 על ידי קבוצת עובדים סוציאליים, והפכה עם השנים לארגון הסיעוד הגדול בישראל.

שירותי העמותה:
 מערך הסיעוד: עמותת מטב מעניקה שירות לכ-30,000 קשישים בישראל, באמצעות 50 סניפים הפזורים ברחבי הארץ, שבהם מועסקים כ-24,700 עובדים (נתוני 2020) לצד מאות עובדים סוציאליים, אחיות ואנשי מקצוע בתחום הגיל השלישי.

 מרכזי יום לקשיש: עמותת מטב מפעילה כ-19 מרכזי יום לקשיש בשיתוף עם הרשויות המקומיות, מהם שלושה מרכזי יום ייחודיים לתשושי נפש. מרכזי היום לקשיש מעניקים שירות טיפול בקהילה לאזרחים מבוגרים המתגוררים בבתיהם ומעוניינים להצטרף למסגרת הנותנת מענה לצרכים חברתיים וכולל בין היתר מגוון רחב של פעילות תרבות ופנאי (חוגים, הרצאות, סדנאות, טיולים ועוד), לצד צוות מקצועי ורפואי המלווה את הקשישים לאורך כל היום. מבקרי מרכזי היום זוכים בנוסף לשירות הסעות עד ומפתח הבית ולארוחות חמות.
 קהילות תומכות: עמותת מטב מפעילה 16 קהילות תומכות מהם 14 קהילות תומכות לקשישים  ו-2 קהילות תומכות לנכים.

 משפחות אומנה: בחודש מרץ 2001 הפריט משרד הרווחה את שירותי האומנה בישראל והעבירם לעמותות., עמותת מטב נבחרה לנהל את תחום שירותי האומנה במחוז הצפון (מחדרה ועד מטולה). כיום מטפלת העמותה בכ-800 ילדי אומנה באזור הצפון, באמצעות מטב השירות לאומנה.

 עשייה חברתית: עמותת מטב שמה דגש מיוחד על תרומה לקהילה ולחברה בישראל - זאת באמצעות הפעלת תוכניות התנדבות ייחודיות ופרויקטים קהילתיים בעלי ערך מוסף. בין אלו ניתן למנות את: תוכנית והדרת (בשיתוף המשרד לשוויון חברתי), "עכשיו זה הזמן" ביוזמת ומימון הקרן לניצולי שואה בישראל ואש"ל, חברים לעת זיקנה (בשיתוף ג'וינט אשל ותנו לחיות לחיות), כלבי ליטוף (בשיתוף ג'ויינט אשל ותנו לחיות לחיות), מרכזי הורים-ילדים ניידים, מרכז יום סיעודי בנתיבות, [מרפאת שיניים קהילתית בבאר שבע, דירות בקהילה לבעלי מוגבלויות, הפעלת תוכנית למניעת הזנחה והתעללות בקשישים, קהילות תומכות לקשישים, הפעלת עמדות איסוף תרופות עבור חולים נזקקים (בשיתוף ארגון חברים לרפואה).

קישורים חיצוניים 
 
 
 

ישראל: רווחה
ישראל: עמותות